**میاں محمد بخش قادری**  کشمیر سےتعلق رکھنے والے عظیم صوفی میاں محمد بخش پسوال گجر تھے۔ان کی مادری زبان گوجری تھی لیکن وہ پنجابی,پوٹھوہاری,اور پہاڑی بھی جانتے تھے۔ان کا کلام اِن چاروں زبانوں کا مرقع ہے۔یوں ان کی شاعری نیم پنجابی,نیم پوٹھوہاری,نیم گوجری اور نیم پہاڑی کاآٸینہ دار ہے۔ان چاروں زبانوں کے ذاٸقے ان کی شاعری میں یکجا ملتے ہیں۔بعض مقامات پر پنجابی زبان غالب آجاتی ہے,بعض مقامات پر گوجری زبان غالب ہوجاتی ہے,کہیں پہاڑی زیادہ غالب ہوجاتی ہے تو کہیں پوٹھوہاری۔میاں محمد بخش پسوال کا معاملہ بھی اسی طرح کا ہے۔وہ اپنےسامعین کے لحاظ سے اپنی زبان میں تبدیلی کرتے ہیں۔سامعین پنجابی ہوں تو ان کے کلام میں پنجابی زبان غالب آجاتی ہے,سامعین گوجری زبان کے ہوں تو وہاں گوجری غلبہ حاصل کرلیتی ہے۔سننے والے اگر پوٹھوہاری یا پہاڑی بولنےوالے ہوں تو کلام کا انداز پوٹھوہاری وپہاڑی جیسا ہوجاتا ہے۔

پیدائش
------

پیدائش 1830ء بمطابق 1246ھ: کھڑی کے ایک گاؤں چک ٹھاکرہ میر پور آزاد کشمیر میں پیدا ہوئے۔ آپ کا تعلق گجر فیملی سے ہے۔

نام و نسب
---------

میاں محمد بخش والد کا نام میاں شمس الدین قادری تھا اور پردادامیاں دین محمد قادری تھا ان کے آباؤاجدادچک بہرام ضلع گجرات سے ترک سکونت کر کےپہلے چک ٹھاکر اور بعد ازاں کھڑی شریف میر پور میں اور میاں نور محمد ہزارہ میں جا بسے ان کا حسب نسب 4 پشتوں کے بعد پیرا شاہ غازی دمڑی والی سرکار سے جا ملتا ہے۔ نسبا آپ پسوال گوجر ہیں روحانی سلسلہ فاروق اعظم پر ختم ہوتا ہے دربار کھڑی شریف کی مسند کافی مدت تک آپ کے خاندان کے زیر تصرف رہی۔(مفتی ادریس ولی پسوال)

تعلیم و تربیت
-------------

ابتدائی تعلیم کھڑی کے قریب سموال کی دینی درسگاہ میں حاصل کی جہاں آپ کے استاد غلام حسین سموالوی تھے آپ نے بچپن میں ہی علوم ظاہری و باطنی کی تکمیل کی اور ابتدا ہی سے بزرگان دین سے فیوض و برکات حاصل کرنے کے لیے سیر و سیاحت کی کشمیر کے جنگلوں میں کئی ایک مجاہدے کیے شیخ احمد ولی کشمیری سے اخذ فیض کیا ۔چکوتری شریف گئے جہاں دریائے چناب کے کنارے بابا جنگو شاہ سہروردی مجذوب سے ملاقات کی ان کی بیعت میاں غلام محمد کلروڑی شریف والوں سے تھی۔

سلسلہ طریقت
-----------

آپ کا سلسلہ طریقت قادری قلندری اور حجروی ہے

شادی
----

آپ نے زندگی بھر شادی نہیں کی بلکہ تجردانہ زندگی بسر کی

وفات
----

وفات 1907ء بمطابق 1324ھ اپنے آبائی وطن کھڑی شریف ضلع میر پورمیں ہوئی اور وہاں پر ہی مزار بھی ہے.

شاعری
-----

میاں محمد بخش کی شخصیت ایک ولیء کامل اور صوفی بزرگ کی تھی. آپ نے اپنے کلام میں سچے موتی اور ہیرے پروئے ہیں۔ ایک ایک مصرعے میں دریا کو کوزے میں بند کر دیا ہے۔ ان کی شاعری زبان زد عام ہے۔

مطبوعہ کلام
-----------

* سیف الملوک ان کی شاہکار نظم ہے۔ جس کا اصل نام سفر العشق ہے اور معروف نام سیف الملوک و بدیع الجمال ہے
* تحفہ میراں کرامات غوث اعظم
* تحفہ رسولیہ معجزات جناب سرور کائنات
* ہدایت المسلمین
* گلزار فقیر
* نیرنگ عشق
* سخی خواص خان
* سوہنی میہنوال،
* قصہ مرزا صاحباں،
* سی حرفی سسی پنوں
* قصہ شیخ صنعان
* نیرنگ شاہ منصور
* تذکرہ مقیمی
* پنج گنج جو سی حرفیوں کی کتاب ہے جس میں پانچ سی حرفیاں اور سی حرفی مقبول شامل ہے۔
* ان کی شاعری کی کچھ مثالیں:

نیچاں دی اشنائ کولوں فیض کسے نہ پایا

ککر تے انگور چڑھایا تے ہر گچھا زخمایا

خاصاں دی گل عاماں آگے تے نئیں مناسب کرنی

مٹھی کھیر پکا محمد ـ کتیاں اگے دھرنی

روح درود گھنن سب جاسن آپو اپنے گھر نوں

تیرا روح محمد بخشا تکسی کیڑے در نوں

اول حمد ثناء الہی جو مالک ہر ہر دا

اس دا نام چتارن والا ہر میدان نہ ہردا

حوالہ جات
---------

1. ↑  ایف اے ایس ٹی - آئی ڈی:  — بنام: Muḥammad Bak̲h̲sh — اخذ شدہ بتاریخ: 9 اکتوبر 2017
2. ↑  ایف اے ایس ٹی - آئی ڈی:  — بنام: Muḥammad Bak̲h̲sh — اخذ شدہ بتاریخ: 9 اکتوبر 2017
3. ↑  کلام محمد بخش، میاں محمد بخش، ناشر چوہدری برادرز دینہ جہلم
4. ↑  تذکرہ مشائخ قادریہ محمد دین کلیم قادری،صفحہ 227 تا 229،مکتبہ نبویہ لاہور۔ اگست 1975